# Általános információk:

**Tanterv:** Településmérnöki szak (MSc)

**Tantárgy neve: Épitészettörténet alapjai 2.**

**Tantárgy kódja:** SZM003MLTM-EA-00

**Szemeszter:** 2

**Kreditek száma:** 3

**A heti órák elosztása:** 2/0/0

**Értékelés:** félévközi jegy (f)

**Előfeltételek: Építészettörténet alapjai 1.; Településtervezés alapjai 1.**

Tantárgy felelős: Dr. Tiderenczl Gábor, egyetemi docens

 Iroda: 7624 Magyarország, Pécs, Boszorkány u. 2. B-332

 E-mail: gtideren@gmail.com

 Telefon: +36 30-5026842

## Tárgyleírás

|  |  |
| --- | --- |
| A tantárgy az építészettörténet alapismereteit, fejlődésének történetét, összefüggéseit és az egyes építészeti stílusok jellemzőit mutatja be előadások formájában jellemző korszakokra, illetve fejlődési területekre és hatásterületekre bontva. Az egyes korszakok általános jellemzőinek, történeti, társadalmi és szellemi hátterének, jellemző szemléletének vázolása után a tárgy az egyes korszakok meghatározó épületeit elemezve mutatja be a fejlődés történetét, a különböző hatásokat és összefüggéseket. Az építészettörténet alapjai tárgy alapvetően kapcsolódik a „Településtervezés alapjai” c. tárgyon belül a „Települések története” tárgyalásához, és míg az Építészettörténet alapjai 1 tárgy oktatása azzal párhuzamosan történik, az Építészettörténet alapjai 2 tárgy is tartalmazza a tárgyalt korszak településtörténeti vonatkozásait.

|  |
| --- |
|  |

 |

## Oktatás célja

A településmérnöki szakma gyakorlásához (településtervezés, terület és településfejlesztés, szabályozási tervek készítése, arculati tervezés, műemlékvédelem, stb.) szükséges alapvető építészettörténeti háttérismeret elsajátítása, az egyes történeti korszakok jellemzőinek, stílusjegyeinek és kiemelt emlékeinek megismerése.

## Tantárgy tartalma

|  |
| --- |
| Az őskor, az ókor és a korai középkor (bizánci és iszlám építészet) tárgyalása az Építészettörténet alapjai 1 tantárgy keretében történt meg. Az Építészettörténet alapjai 2 tárgy ennek folytatásaként középkor építészetének történetét tárgyalja az alábbi főbb témakörökben: - A középkor városai - Preromán, Karoling és Ottó kor-i építészet - Román kor építészete- A gótika építészete |

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a féléves feladat határidőre való elkészítése, bemutatása, az alaki és formai követelmények betartása.

A tantárgy vizsgával zárul a vizsgaidőszakban a hallgatókkal előre egyeztetett időpontban.

Az ismeretek értékelése:

Aláírás megszerzése (vizsgajog):

- Az előadásokon való aktív részvétel a TVSZ alapján (min. 70%);

- Féléves feladat beadása

- Vizsga: épületek felismerése és elméleti kérdések kifejtése

Órai jelenlét: 20 pont

Féléves feladat: 30 pont

Vizsga 40 pont

**Megszerezhető maximum pont** **100p**

89 p – 100 p 100% A (5, jeles,excellent,sehr gut)

77 p – 88 p 88% B (4, jó, good, gut)

66 p – 76 p 76% C (3, közepes, avarage, befriedigend)

55 p – 65 p 65% D (2, elégséges, satisfactory, genügend)

0 p – 54 p 54% F (1, elégtelen, fail, ungenügend)

## Kötelező irodalom

* Órai előadások ppt anyagai
* Tóth Zoltán. Az Európai városépítés története I. – A kezdetektől a középkor végéig. Egyetemi jegyzet. PTE PMMIK, Pécs. 2012.

## Ajánlott irodalom

* Zádor Mihály. Az építészet története Középkor. Román építészet / Gótikus építészet. Tankönyvkiadó, Budapest, 2007.
* Szentkirályi Zoltán. Az építészet világtörténete. Második kötet. Képzőművészeti Alap Kiadóvállalata, Budapest, 1980.
* Guzsik Tamás: A középkori építészet története (Összefoglaló, segédlet és ábraanyag)- BME Építészettörténeti és Műemléki Tanszék "A középkori építészet történet" c. tárgy oktatási segédlete
* Építészettörténet 3 – Középkor. Segédlet a BME Építészmérnöki Kar Hallgatói részére
* Rolf Toman. Román stílus – Építészet – szobrászat – festészet (magyar fordítás). Kulturtrade Kiadó Kft, 1998.
* Katedrálisok (Kathedralen). Az európai templomépítészet százegy remekműve. Impresszum Kiadó, Budapest, 1998
* Marosi Ernő: *A középkor művészete I-II.*
* Henri Stierlin. Encyclopedia of World Architecture. Evergreen, 1977
* Wikipedia és más internetes források

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. Ppt vetített órai előadások

2. önálló otthoni munka, kutatás, adatgyűjtés, elemzés a féléves feladat elkészítéséhez és a vizsgára való felkészüléshez

# Részletes tantárgyi program és követelmények

## Feladatok és követelményrendszerük

## Féléves feladat

**Ábragyűjtemény készítése**

Három jellegzetes középkori település valamint a romanika és a gótika korszakából minden lényeges jellemző területről három kiemelkedő épület bemutatása:

- Alaprajz / helyszínrajz

- Fényképek, rajzok vagy ábrák

- Főbb jellemzők felsorolása vázlatpontokban

- Saját meglátás

Az ábrajegyzék leadása: A/3-as füzetben vagy pdf/world formátumban megküldve

## Program heti bontásban

|  |  |
| --- | --- |
| **1.alkalom**  |  |
| 1. hét | Előadás |
| Metodika | ppt prezentáció |
| Február 7. | Bevezetés: A kurzus programjának és a kapcsolódó feladatnak átfogó bemutatása. **Előadás: A középkor városai / 1.** Történeti áttekintés. városi élet és társadalom a középkorban. A középkori városforma és példái. Középkori városmagok napjainkban példákkal. A középkori városok közös jellemzői. A városok alaprajzi rendszere. Katedrálisok a középkori városban. A városok fejlődése a XII. sz.-tól. A szabad királyi városok kialakulása. Városi terek a középkorban. |

|  |  |
| --- | --- |
| **2.alkalom** |  |
| 3. hét | Előadás |
| Metodika | ppt prezentáció |
| Február 21. | **1. A középkor városai / 2.** A középkor jelentős városai – példák bemutatása (várostörténet, városfejlődés folyamata, jelentős épületek, stb.): Velence; Brugge; Bologna; Nürnberg; Prága; Firenze.**2. Preromán, Karoling és Ottó kor-i építészet.** A népvándorlás kori népek hatása a romanika kialakulására. Preromán építészet a VI.-VIII. században. Vizigót Királyság építészete. Karoling és az Ottó-kori építészet. A szász korszak építészete. |

|  |  |
| --- | --- |
| **3.alkalom** |  |
| 5. hét | Előadás |
| Metodika | ppt prezentáció |
| Március 7. | **A román kor építészete I.** **A romanika építészete a mai Franciaország területén**: a romanika általános jellemzői és szemlélete. Zarándokutak. A román kor építészete az alábbi területekre bontva: Auvergne és Languedoc-Rousillon; Aquitania és Poitou; Loire-vidék; Burgundia; Normandia; Provence. Ciszterci építészet.**Britannia román kori építészete.** Angol-szász építészet. A normann építészet kora. Az angol romanika világi építészete**.** |

|  |  |
| --- | --- |
| **4.alkalom** |  |
| 7. hét | Előadás |
| Metodika | ppt prezentáció |
| Március 21. | **A román kor építészete II. A Német-Római Császárság román kori építészete.** A száli-frank korszak építészete. A hohenstaufok korának építészete. A német romanika világi építészete. A német romanika hatásterületei (példák a mai Ausztria, Svájc, Belgium, Hollandia és Skandinávia területén). **A romanika építészete Itáliában**, az alábbi területekre bontva:  **Lombardia; Toszkána; Közép-itália / Róma és környéke; Szicília.** |

|  |  |
| --- | --- |
| **5.alkalom** |  |
| 9. hét | Előadás |
| Metodika | ppt prezentáció |
| Április 4. | **A román kor építészete III. A romanika és a korai gótika építészete Magyarországon**. Előzmények. Az érett romanika első korszaka.Érett romanika virágkorának magyarországi műhelyei a XII. század második felében. A koragótika Magyarországon. A későromán kor. Kapcsolatok a közép-európai koragótikával. Ciszterci építészet. A román kor világi építészete Magyarországon: várak és udvarhelyek. |

|  |  |
| --- | --- |
| **6.alkalom** |  |
| 14. hét | Előadás |
| Metodika | ppt prezentáció |
| Május 9. | **A gótika** **építészete I.** **1.** **A gótika mint „francia stílus” – szülőhelyén.** A gótika világképe. A gótika születése – az észak-francia „katedrális-gótika” korai periódusa. Az érett észak-francia katedrális gótika. Kései észak-francia gótika. **2. Az észak-francia katedrális-gótika elterjedése Franciaországban és hatásterületein.** A katedrális gótika léptékváltása: gótikus kápolnák. Gótikus elemek keveredése erős helyi hagyományokkal. A gótikus elemek rendszerszerű megjelenése. Gótikus elemek részleges megjelenése. |

|  |  |
| --- | --- |
| **7.alkalom** |  |
| 15. hét | Előadás |
| Metodika | ppt prezentáció |
| Május 15. | **A gótika** **építészete II.** **A gótika interregionális áramlatai**. Ciszterci gótika. Városi szerzetesrendek építészete**. „Nemzeti gótikák”: Angol gótika.** Early English (angol kora gótika).Decorated Style (dekoráló stílus). Perpendicurar Style (függélyes stílus). Az angol késő-gótika a 15.-16. sz. fordulóján. **Német gótika** (és Prága). **Itáliai (latin) gótika. A gótika építészete Magyarországon.** |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

 Dr. Tiderenczl Gábor

 tantárgyfelelős

Pécs, 2019.02.04.